अंतरराज्यीय ट्रक चोर गिरोह के सरगना सहित पांच गिरफ्तार, चार ट्रक जब्त
क्राइम पेट्रोल सीरियल से आइडिया लेकर ट्रक चोरी करने वाले अंतरराज्यीय गिरोह के पांच लोगों को सारनी पुलिस ने गिरफ्तार किया है। इनसे करीब 80 लाख रुपए कीमत के चार ट्रक भी बरामद किए हैं। आरोपियों ने सारनी, नागपुर, रायपुर क्षेत्र में ट्रक चोरी करना कबूला है। पुलिस आरोपियों को कोर्ट में पेश कर रिमांड पर लेगी।
ट्रक चोर गिरोह का मास्टर माइंड नागपुर का वर्धमान नगर निवासी ट्रांसपोर्टर राहुल पिता सुखदेव खाकरे है। इसके पास दो ट्रक हैं। वह अपने छोटे भाई (ड्राइवर) नंदू पिता सुखदेव व मालेगांव निवासी ड्राइवर नीलेश पिता संतोष बिहारे से ट्रक चोरी करवाता था। चोरी के ट्रकों को नागपुर के खरीदारों व कबाड़ व्यवसायियों को बेच देता था। शेष| पेज 6 पर
अंतरराज्यीय ट्रक...
सारनी क्षेत्र में 15 अक्टूबर को पाथाखेड़ा तिराहे और 15 नवंबर को कालीमाई तिराहे से दो ट्रक चोरी हुए थे।
ट्रक चोरी की वारदात बढ़ने पर एसपी राकेश जैन ने सारनी एसडीओपी एसपी दुबे के नेतृत्व में टीम गठित कर पड़ताल में लगाया। सारनी, चिचोली की पुलिस टीम को 25 दिसंबर रात में दमुआ रोड पर एक ट्रक संदिग्ध मिला। ट्रक के ड्राइवर सातनेर निवासी नंदकिशोर और क्लीनर अलकेश उर्फ झुन्ना पिता बारू उइके से पूछताछ की गई। दोनों ने नागपुर के उमियाकांटा से ट्रक चोरी करने की बात स्वीकार कर ली। पुलिस दोनों को ट्रक समेत सारनी थाने ले आई।
यहां सख्ती से पूछताछ करने पर आरोपियों ने सारनी से दो ट्रक और रायपुर में बनपुरी नाके से एक माह पहले एक ट्रक चोरी करके राहुल को लाकर देने का खुलासा किया। राहुल ने सारनी से चोरी किए ट्रक नागपुर में दिनेश थुराट को 1 लाख 80 हजार और रायपुर से चोरी ट्रक अन्य किसी को बेच दिया। सारनी पुलिस ने ट्रक चोरी के आरोपी राहुल, नंदु, नीलेश , झुन्ना, दिनेश को गिरफ्तार कर लिया। चोरी के दो ट्रकों को जब्त कर लिया। एसपी राकेश जैन ने बताया एक ट्रक को कबाड़ी को बेचने पर उसने ट्रक काट दिया। इसके पार्ट भी बेच दिए हैं। इनके खरीदारों की तलाश की जा रही है। उन्होंने बताया ट्रक खरीदार बनकर पुलिस इन आरोपियों तक पहुंच सकी। ट्रक चोरी के मास्टर माइंड राहुल खाकरे ने बताया क्रिकेट पर सट्टा लगाने से उस पर 18 लाख रुपए कर्ज हो गया था। क्राइम पेट्रोल सीरियल से आइडिया आया और कर्ज उतारने उसने ट्रक चोरी करना शुरू कर दी।
बैतूल। पुलिस गिरफ्त में चोरी के आरोपी व जब्त ट्रक।
bho_Deva hin_Deva hin_Deva bho_Deva hin_Deva bho_Deva hin_Deva bho_Deva